**Školský poriadok**



Obsah

[Úvod 4](#_Toc456958433)

[Článok 1 - Základné údaje o prevádzke školy 5](#_Toc456958434)

[1.1 Prevádzka školy 5](#_Toc456958435)

[1.2 Rozvrh hodín 5](#_Toc456958436)

[1.3 Časové rozdelenie dňa 5](#_Toc456958437)

[Článok 2 - Dochádzka žiakov do školy 6](#_Toc456958438)

[2.1 Príchod žiakov do školy 6](#_Toc456958439)

[2.2 Odchod žiakov zo školy 7](#_Toc456958440)

[2.3 Ospravedlňovanie neprítomnosti žiakov na vyučovaní, uvoľňovanie žiakov 8](#_Toc456958441)

[Článok 3 - Práva a povinnosti žiaka 12](#_Toc456958442)

[3.1 Práva žiaka 12](#_Toc456958443)

[3.2 Povinnosti žiaka 13](#_Toc456958444)

[3.3 Správanie žiaka v škole 14](#_Toc456958445)

[3.4 Správanie sa žiakov cez prestávky, prechod do odborných učební 16](#_Toc456958446)

[3.5 Správanie žiakov mimo školy 17](#_Toc456958447)

[3.6 Žiakovi nie je povolené 18](#_Toc456958448)

[3.7 Opatrenia vo výchove 18](#_Toc456958449)

[3.7.1 Pochvaly a ocenenia 18](#_Toc456958450)

[3.7.2 Napomenutie, pokarhanie, znížená známka zo správania 19](#_Toc456958451)

[3.7.3 Ochranné opatrenie 21](#_Toc456958452)

[3.7.4 Znížená známka zo správania na 2. stupeň 21](#_Toc456958453)

[3.7.5 Znížená známka zo správania na 3. stupeň 22](#_Toc456958454)

[3.7.6 Znížená známka zo správania na 4. stupeň 22](#_Toc456958455)

[Článok 4 - Podmienky na ochranu zdravia žiakov 23](#_Toc456958456)

[4.1 Ochrana zdravia žiakov 23](#_Toc456958457)

[4.2 Starostlivosť o ochranu pred sociálnopatologickými javmi, diskrimináciou 25](#_Toc456958458)

[alebo násilím 25](#_Toc456958459)

[4.2.1 Prevencia a riešenie šikanovania v škole 25](#_Toc456958460)

[4.3 Postupy pri prechovávaní a užívaní legálnych a nelegálnych drog na škole a ich opatrenia 29](#_Toc456958461)

[Článok 5 - Práva a povinnosti zákonného zástupcu 30](#_Toc456958462)

[5.1 Práva zákonného zástupcu 30](#_Toc456958463)

[5.2 Povinnosti zákonného zástupcu 31](#_Toc456958464)

[Článok 6 - Pravidlá vzájomných vzťahov a vzťahov s pedagogickými zamestnancami a ďalšími zamestnancami školy 32](#_Toc456958465)

[6.1 Vzťahy s pedagogickými zamestnancami a ďalšími zamestnancami školy 32](#_Toc456958466)

[6.2 Pedagogický zamestnanec je povinný 32](#_Toc456958467)

[6.3 Spolupráca školy a rodiny 33](#_Toc456958468)

[Článok 7 - Podmienky nakladania s majetkom školy a jeho ochrana 33](#_Toc456958469)

[Článok 8 - Iné 34](#_Toc456958470)

[8.1 Triedna samospráva žiakov 34](#_Toc456958471)

[8.2 Povinnosti týždenníkov 35](#_Toc456958472)

[8.3 Správanie sa žiakov v školskej jedálni 35](#_Toc456958473)

[8.4 Školský klub detí 36](#_Toc456958474)

[8.5 Úradné hodiny riaditeľstva školy pre rodičov 36](#_Toc456958475)

[Článok 9 - Záverečné ustanovenie 37](#_Toc456958476)

[Záznamy o platnosti a revidovaní Školského poriadku Základnej školy Biskupická 21 38](#_Toc456958477)

# Úvod

Školský poriadok zahŕňa súbor pravidiel, zásad, práv a povinností, noriem spolužitia a spolupráce celého školského kolektívu žiakov, učiteľov, nepedagogických zamestnancov, zákonných zástupcov žiakov a verejnosti, ktorá je v kontakte so školou, ktorými sa v zmysle práva na vzdelanie zabezpečuje riadny chod školy. Dodržiavanie školského poriadku utvára dobré predpoklady na chod školy a jej bezpečnosť. Preto sú všetci zamestnanci a žiaci školy povinní tento školský poriadok dodržiavať.

Školský poriadok upravujepodrobnosti o výkone práv a povinností žiakov a ich zákonných zástupcov v škole, o organizácii vyučovania a vnútornom režime školy, o podmienkach pre zaistenie bezpečnosti a ochrany zdravia a o podmienkach nakladania s majetkom školy.

Školský poriadok Základnej školy na Biskupickej 21 v Bratislave bol vypracovaný v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a k nemu vykonávacích predpisov, ako aj ďalších právnych noriem súvisiacich s týmto zákonom pre výchovu a vzdelávanie žiakov.

#

#  Článok 1 - Základné údaje o prevádzke školy

## 1.1 Prevádzka školy

1. Školská budova sa otvára o 6.15 hod.
2. Do školskej budovy sa na vyučovanie vchádza hlavným vchodom o 7.45 – 7.55 hod.
3. Vyučovanie sa začína o 8.00 hod. Budova školy sa o 7.55 hod. zamyká.
4. Vyučovanie je organizované podľa rozvrhu hodín, ktorý je schválený riaditeľkou školy. Začiatok vyučovania je o 8.00hod. Vyučovacia hodina trvá 45 minút, začína sa a končí sa zvonením.
5. Cvičenia na ochranu človeka a prírody škola zabezpečuje podľa samostatných plánov (účelové cvičenia, didaktické hry, plavecký výcvik, lyžiarsky výcvik a pod.).
6. Ostatná organizácia školského roka je zabezpečovaná podľa Pedagogicko-organizačných pokynov MŠVVaŠ SR.

## 1.2 Rozvrh hodín

Rozvrh hodín je povinný rešpektovať každý žiak a pedagogický zamestnanec. Rozvrh hodín schválený riaditeľkou školy je zverejnený v každej triede. Rozvrh dozorov je zverejnený na príslušných chodbách. Rozvrh hodín a rozvrh dozorov učiteľov sa nachádzajú aj v zborovni, v miestnosti u riaditeľky školy a jej zástupcu a vyučujúci sú povinní dodržiavať ich. Začiatok vyučovania je o 8,00 hod. Vyučovacia jednotka trvá 45 minút, začína sa a končí sa zvonením. Prestávky medzi vyučovacími hodinami sú 10-minútové, veľká prestávka nasleduje po tretej vyučovacej hodine a trvá 25 minút.

## 1.3 Časové rozdelenie dňa

07,45 – 07,55 hod. príchod do školy

07,00 – 07,45 hod. 0. hodina

 *15 min. prestávka*

08,00 – 08,45 hod. 1. vyučovacia hodina

 *10 min. prestávka*

08,55 – 09,40 hod. 2. vyučovacia hodina

 *10 min. prestávka*

09,50 – 10,35 hod. 3. vyučovacia hodina

 *25 min. prestávka*

11,00 – 11,45 hod. 4. vyučovacia hodina

 *10 min. prestávka*

11,55 – 12,40 hod. 5. vyučovacia hodina

 *10 min. prestávka*

12,50 – 13,35 hod. 6. vyučovacia hodina

# Článok 2 - Dochádzka žiakov do školy

## 2.1 Príchod žiakov do školy

1. Žiaci prichádzajú na vyučovanie najneskôr 15 minút pred začiatkom vyučovania, 5 minút pred začiatkom vyučovania musia byť v triede, na svojom mieste, s pripravenými učebnými pomôckami. Vyučovanie sa začína o 8,00 hod. Na prvú hodinu prichádzajú o 7,45 hod. Do budovy vstúpia cez hlavný vchod za dozoru vyučujúceho. Na popoludňajšie vyučovanie alebo záujmovú činnosť prichádzajú 5 minút pred začiatkom vyučovania, resp. záujmovej činnosti, pričom do školy vstúpia v sprievode vyučujúceho, resp. vedúceho krúžku.
2. Disciplinovane sa správajú pred vchodom do školy tak, aby neohrozili svoju bezpečnosť a svoje zdravie. Školu otvára pán školník o 07,45 hod. a o 07,55 hod. zamyká.
3. Žiaci, ktorí prídu po tomto čase, zdôvodnia neskorý príchod na vyučovanie triednemu učiteľovi. **Pri opakovaných a bezdôvodných neskorých príchodoch budú žiaci vpustení do budovy školy cez prestávky medzi vyučovacími hodinami.**

Do 7,55 hod. sú všetci rodičia a rodinní príslušníci povinní opustiť budovu školy. **Počas vyučovania nie je dovolené vstupovať do školskej budovy!** Stránky sa vybavujú v čase úradných hodín školy (vyvesené pred kanceláriou školy) a v čase konzultačných hodín učiteľov (zapísané v žiackych knižkách).

1. Žiaci, ktorí z vážnych zdravotných dôvodov musia v sprievode rodičov počas vyučovania /spravidla v dobe prestávok/ opustiť budovu, požiadajú o otvorenie a uzamknutie šatne triedneho učiteľa. Pri náhlej nevoľnosti, úraze a pod. môže žiak opustiť budovu len v sprievode zákonného zástupcu, resp. ním poverenej osoby, alebo ak zaň preberie zodpovednosť zdravotná služba.
2. Žiaci sú povinní v priestoroch šatní dodržovať vzorný poriadok, ktorý skontroluje hlavný dozor. Nedostatky v šatniach služba zahlási v kancelárii tajomníčky školy.
3. Žiak necháva v šatni iba vrchné oblečenie a obuv. **Šatňa neslúži na odkladanie učebníc, školských potrieb, rôznych tašiek.**
4. Na popoludňajšie vyučovanie a záujmovú činnosť prichádzajú žiaci 5 minút pred začiatkom vyučovania (záujmovej činnosti).
5. Žiaci pri vstupe do budovy si na rohožke dôkladne očistia zablatenú obuv, snímu čiapku, prezujú a prezlečú sa v šatniach a odoberú sa k triede, v ktorej majú prvú vyučovaciu hodinu. Žiak je povinný prezuť sa do zdravotne vyhovujúcich prezuviek, ktoré nesmú zanechávať na podlahe čierne stopy. Do triedy vstúpia prezutí do prezuviek. Na tento účel sa neodporúča používať tenisky alebo iná športová obuv.
6. Žiaci, ktorí prídu pred školu skôr ako je stanovená doba, musia sa pred školou správať disciplinovane, nebehať na cestu pred hlavným vchodom, nevyliezať na ochranné zábradlie, nebehať po trávnatých priestoroch a športoviskách, nesmú vstupovať do budovy školy a zdržiavať sa v nej.
7. Po príchode na popoludňajšie vyučovanie/záujmovú činnosť čaká žiak pred budovou školy a tiež sa správa podľa bodu 9.
8. V prípade nepriaznivého počasia žiak čaká na vyučovanie/záujmovú činnosť v budove školy pod dozorom školníka.
9. Do školy sa prichádza po vyhradených chodníkoch, nie po trávnatých plochách.
10. Počas vyučovania a cez prestávky nesmie žiak bez dovolenia učiteľa odísť z budovy alebo areálu školy.
11. Jazdiť na bicykloch a iných dopravných prostriedkoch, používať kolieskové korčule, skejtbord v areáli školy a po príchodových chodníkoch je neprípustné. **Vodiť psov a iné zvieratá do školského areálu je prísne zakázané!**

## 2.2 Odchod žiakov zo školy

1. Po skončení poslednej vyučovacej hodiny si každý žiak uloží svoje veci do tašky, očistí si svoje pracovné miesto a okolie od papierov a iných nečistôt, vyloží stoličku na lavicu a čaká na pokyn učiteľa k nástupu triedy. **Vyučovacia hodina končí pokynom učiteľa!**
2. Týždenníci zotrú tabuľu, zatvoria ventilačné okná, skontrolujú uzavretie vody, vypnutie osvetlenia. Vyučujúci zodpovedá za celkový poriadok v triede a po odchode žiakov uzamkne triedu.
3. Ak majú žiaci poslednú hodinu v odbornej učebni, zachovajú sa aj tu podľa bodov 1,2, pričom učiteľ pri kontrole kladie dôraz na vypnutie hlavnej poistky elektrického vedenia a hlavného uzáveru plynu.
4. Na pokyn učiteľa žiaci opustia triedu. Žiaci sa na chodbe zoradia a pod vedením učiteľa odídu do šatne. Tam sa žiaci preobujú, oblečú a pod dozorom vyučujúceho opustia školskú budovu.
5. **Vyučujúci, končiaci so žiakom poslednú vyučovaciu hodinu, odovzdáva žiakovi mobilný telefón.**
6. Žiak je povinný opustiť školský areál.Škola nenesie zodpovednosť za žiaka, ktorý porušil toto nariadenie.

## 2.3 Ospravedlňovanie neprítomnosti žiakov na vyučovaní, uvoľňovanie žiakov

* Žiak je povinný dochádzať na vyučovanie a ostatné podujatia organizované školou, **pravidelne a dochvíľne** (dodržiavať rozvrh hodín, účasť na vyučovaní voliteľných predmetov, záujmovej činnosti atď.). **Oneskorené príchody** po začiatku vyučovania bez vážneho dôvodu sú narušením vyučovania a budú sa viesť v evidencii dochádzky ako **neospravedlnené (za bezdôvodný oneskorený príchod na vyučovanie má žiak jednu neospravedlnenú hodinu).**
* Vyučovanie a podujatia školy môže žiak vymeškať pre chorobu, vážnu udalosť v rodine, pre veľmi nepriaznivé počasie a nepredvídané dopravné pomery.
* Z určitých závažných dôvodov môže **zákonný zástupca žiaka požiadať o uvoľnenie** **z vyučovania** – z jednej hodiny uvoľňuje príslušný vyučujúci, z viac hodín a z celého vyučovacieho dňa triedny učiteľ, **z viac dní riaditeľka školy po predložení písomnej žiadosti zákonným zástupcom** (napr. vystúpenie s ľudovým súborom/reprezentácia športového klubu, ktorého žiak je členom; pobyt s rodičmi v zahraničí). Žiadosť musí byť doručená do kancelárie školy min. 5 dní pred plánovaným vymeškaním vyučovania.
* Triedny učiteľ môže na základe písomnej (prípadne osobnej) žiadosti zákonného zástupcu uvoľniť žiaka z vyučovacej hodiny na lekárske vyšetrenie, **pokiaľ ho nemožno vykonať v čase mimo vyučovania.** Neprítomnosť žiaka na výchove a vzdelávaní v základnej škole alebo strednej škole z dôvodu ochorenia, ktorá trvá najviac 5 po sebe nasledujúcich vyučovacích dní alebo súhrnne maximálne 10 vyučovacích dní počas mesiaca ospravedlňuje škola na základe žiadosti zákonného zástupcu neplnoletého žiaka / zástupcu zariadenia / plnoletého žiaka. Tu je potrebné zdôrazniť, že ide o ospravedlňovanie „**z dôvodu ochorenia**“, nie z akéhokoľvek dôvodu.
* Ak ide o neprítomnosť žiaka trvajúcu 6 a viac po sebe nasledujúcich vyučovacích dní alebo **opakovanú** (**aj kratšiu**) neprítomnosť počas mesiaca, ktorá **súhrnne za celý mesiac presahuje 10 vyučovacích dní, 11. vyučovací deň a ďalšie vyučovacie dni neprítomnosti v príslušnom mesiaci ospravedlňuje škola len na základe žiadosti zákonného zástupcu / zástupcu zariadenia / plnoletého žiaka, ktorý predloží potvrdenie od lekára**.
* **Mesiacom**, počas ktorého môže základná škola alebo stredná škola ospravedlniť súhrnne najviac 10 dní bez predloženia lekárskeho potvrdenia, sa rozumie obdobie od prvého dňa neprítomnosti žiaka po deň nasledujúceho kalendárneho mesiaca, ktorý sa svojím označením zhoduje s dňom toho kalendárneho mesiaca, kedy sa začala neprítomnosť žiaka, napríklad od 7. októbra do 7. novembra bez ohľadu na to, či sú medzi týmito dňami víkendy, dni pracovného pokoja alebo prázdniny, teda **nejde o 28/30/31 kalendárnych dní ani o kalendárny mesiac (v príslušných ustanoveniach slovo „kalendárny“ nie je uvedené)**.
* Ustanovenie vychádza zo štandardného počítania času v práve. Ak mesiac nemá deň, ktorý zodpovedá dňu, kedy začala lehota plynúť, lehota končí v posledný deň tohto mesiaca, napríklad od 30. januára do 28. februára. Obdobie ďalšieho príslušného mesiaca sa určuje začiatkom nasledujúcej neprítomnosti. Avšak, ak nasledujúca neprítomnosť trvá napríklad už od 4. novembra do 12. novembra, v súvislosti so sledovaným mesiacom od 7. októbra do 7. novembra, obdobie od 8. novembra sa sleduje ako nový mesiac.
* Uvedené ospravedlňovanie platí pri ochorení žiaka a s tým súvisiacich lekárskych ošetrení alebo vyšetrení. Ak **nadväzujúca neprítomnosť je z iného dôvodu, ako je ochorenie**, škola môže vyžadovať za vyučovacie dni, ktoré nasledujú po ochorení, vo výnimočných a osobitne odôvodnených prípadoch doklad potvrdzujúci odôvodnenosť neprítomnosti podľa § 144 ods. 13.
* Naďalej platí, že neprítomnosť žiaka, ktorá **trvá viac** ako 5 po sebe nasledujúcich vyučovacích dní, ospravedlňuje škola **len na základe predloženia potvrdenia od lekára**. Po sebe nasledujúcimi vyučovacími dňami sa na tento účel rozumie aj následnosť prerušená dňami, počas ktorých sa výchova a vzdelávanie v základnej škole alebo strednej škole neuskutočňuje, t. j. víkendy, dni pracovného pokoja alebo prázdniny .
* v prípade víkendu sú piatok a pondelok dva po sebe nasledujúce vyučovacie dni,
* v prípade prázdnin sú posledný vyučovací deň pred prázdninami a prvý vyučovací deň po prázdninách dva po sebe nasledujúce vyučovacie dni (napríklad streda pred Veľkou nocou a streda po Veľkej noci).

* Vo výnimočnom a osobitne odôvodnenom prípade **môže škola vyžadovať** lekárske potvrdenie o chorobe aj ak ide o neprítomnosť z dôvodu ochorenia **v trvaní menej** ako 5 po sebe nasledujúcich vyučovacích dní alebo súhrnne menej ako 10 vyučovacích dní počas mesiaca.
* Medzi **výnimočné a osobitne odôvodnené** prípady, kedy základná škola alebo stredná škola môže vyžadovať potvrdenie od lekára v prípade akejkoľvek neprítomnosti z dôvodu ochorenia, teda aj neprítomnosť, ktorá nepresahuje ustanovený počet vyučovacích dní podľa § 144 ods. 11 a 12 školského zákona, **patria najmä** opakovaná neprítomnosť žiaka a okolnosti nasvedčujúce tomu, že ochorenie žiaka je účelový dôvod na ospravedlnenie jeho neprítomnosti.
* Z vyššie uvedeného dôvodu je potrebné, aby základná škola v rámci **kontroly riadneho plnenia školskej dochádzky**, v jednotlivých prípadoch dôsledne posudzovala dôvody na vyžiadanie si potvrdenia od lekára na ospravedlnenie neprítomnosti žiaka na výchove a vzdelávaní.
* Ak žiak ostane doma pre nepredvídanú príčinu, zákonní zástupcovia sú povinní oznámiť bez zbytočného odkladu triednemu učiteľovi príčinu neprítomnosti najneskôr nasledujúci deň elektronicky na zsbiskupicka@gmail.com, osobne alebo na t. č. 02/45 644 713, 02/45 644 714, 02/45 644 715.
* **Triedny učiteľ nie je povinný vyzývať žiaka k predloženiu ospravedlnenia. Ak žiak nepredloží ospravedlnenie ani po uplynutí 3 dní po nástupe do školy, vymeškané hodiny sa považujú za neospravedlnené!**
* Ak bol žiak neospravedlnene neprítomný na vyučovaní, triedny učiteľ to oznámi rodičom a pozve si ich na pohovor.
* **Pri podozrení,** že opakovaná krátkodobá neprítomnosť žiaka (napr. často sa opakujúca neprítomnosť žiaka v trvaní do 3 dní, ak je žiak videný mimo svojho bydliska bez dozoru rodiča v čase školského vyučovania, ak je podozrenie z falšovania ospravedlnenia a bezdôvodného ospravedlňovania rodičmi) je neopodstatnená, môže škola žiadať **potvrdenie od lekára aj za jednodňové absencie.** Neospravedlnenú neprítomnosť žiaka na vyučovaní (viac ako 15 vyučovacích hodín) prípadne podozrenie zo zanedbávania školskej dochádzky, škola oznámi obci a Úradu práce sociálnych vecí a rodiny. Zákonní zástupcovia v prípade neplnenia povinností vyplývajúcich zo školského zákona a zákona o rodine nesú právnu zodpovednosť za svoje dieťa.
* Každú neúčasť na vyučovaní je žiak povinný ospravedlniť hodnoverným dokladom alebo písomným ospravedlnením zákonného zástupcu žiaka, lekára.
* Účasť na vyučovaní nepovinných predmetov je pre zapísaných žiakov povinná.
* Žiak nesmie svojvoľne odísť zo školy. V prípade uvoľnenia žiaka z vyučovania ho musí osobne prevziať zákonný zástupca alebo osoba splnomocnená na tento úkon.
* Žiak, ktorý bol oslobodený od vyučovania niektorého predmetu, musí byť prítomný na vyučovaní predmetu v predpísanom úbore a zamestnáva sa pomocnými úlohami pri vyučovaní.
* Ak je predmet, v ktorom je žiak oslobodený, zaradený na nultú, prvú alebo poslednú vyučovaciu hodinu, žiak sa na vyučovaní predmetu nezúčastňuje na základe rozhodnutia riaditeľky školy vydaného na žiadosť zákonných zástupcov.
* V prípade, že žiak vymešká počas klasifikačného obdobia (polrok) viac ako 1/3 vyučovacích hodín daného predmetu a vyučujúci nemá dostatok podkladov na hodnotenie žiaka, riaditeľ školy uplatní §56 ods. 2. §57 ods. 1 písm. b) zákona č. 245/2008 Z. z. o výchove a vzdelávaní (školský zákon) a §5 ods. 3 písm. h) alebo ods. 4 písm. k) a **rozhodne o komisionálnej skúške** – skúšaní žiaka v náhradnom termíne. Riaditeľka školy má právo nariadiť žiakovi komisionálnu skúšku z dôvodu vysokého počtu vymeškaných hodín.

# Článok 3 - Práva a povinnosti žiaka

## 3.1 Práva žiaka

Každý žiak má právo na:

* ochranu zdravia a bezpečnosť pri výchovno-vzdelávacom procese,
* individuálny prístup rešpektujúci jeho schopnosti a zdravotný stav,
* úctu k svojmu vierovyznaniu, svetonázoru a etnickej príslušnosti,
* ohľaduplné a taktné zaobchádzanie zo strany učiteľov i spolužiakov,
* komunikáciu so zamestnancami školy v duchu zásad humanity a tolerancie,
* úctu k svojej osobe a na zabezpečenie ochrany proti fyzickému a duševnému násiliu,
* vyjadrenie svojho názoru na čokoľvek primeraným spôsobom,
* oboznamovanie a informovanie sa primeraným spôsobom s právami detí – Dohovor o právach dieťaťa, Opčný protokol k Dohovoru o právach dieťaťa o účasti detí v ozbrojených konfliktoch, , Opčný protokol k Dohovoru o právach dieťaťa o predaji detí, detskej prostitúcii a detskej pornografii, Opčný protokol o procedúre oznámení,
* jemu zrozumiteľný výklad učiva,
* položenie otázky k danému učivu a dostať na ňu odpoveď,
* objektívne hodnotenie,
* oboznámenie sa s kritériami, podľa ktorých je hodnotený, a poznať výsledok hodnotenia,
* dodržiavanie základných psychohygienických noriem vo výchovno-vzdelávacom procese,
* zapožičanie učebníc,
* prestávku na oddych v celom rozsahu trvania prestávky tak, ako ju stanovuje školský poriadok,
* ospravedlnenie svojej nepripravenosti na vyučovaciu hodinu zo závažného dôvodu hneď na začiatku vyučovacej hodiny,
* používanie kompenzačných a iných pomôcok pre žiaka pre žiaka so zdravotným znevýhodnením,
* primerané personálne, materiálno-technické a priestorové podmienky na vzdelávanie detí a žiakov v školskej integrácii v maximálnej miere, v závislosti na dostupných možnostiach,
* predloženie svojich požiadaviek a návrhov na zlepšenie práce vo svojej triede triednemu učiteľovi,
* prestúpenie na inú školu (o prestup žiada zákonný zástupca),
* zúčastňovaní sa pravidelných lekárskych prehliadok,
* konzultácie o svojich osobných a školských problémoch s triednym učiteľom, výchovným poradcom, špeciálnym pedagógom, školským psychológom, s riaditeľom školy v čase vyučovania i mimo vyučovacích hodín (čas si žiak dohodne s príslušným pracovníkom školy),
* informáciu o známke za ústnu odpoveď priamo na vyučovacej hodine, písomnú prácu do 10 dní od jej odovzdania,
* kvalitne odučenú vyučovaciu hodinu na najlepšej úrovni,
* oslovovanie krstným menom,
* využívanie záujmovej činnosti a byť účastný na prezentácii školy (súťaže a iné podujatia),
* komisionálne preskúšanie a opravnú skúšku, ak má zákonný zástupca alebo žiak pochybnosť o správnosti klasifikácie na konci prvého alebo druhého polroka.

## 3.2 Povinnosti žiaka

K povinnostiam žiaka patrí:

* osvojiť si vedomosti, zručnosti a návyky poskytované základnou školou,
* osvojiť si a zachovávať základné pravidlá a časový harmonogram a program školy, rešpektovať jej zameranie a svojimi vzájomnými vzťahmi prispieť k dobrej atmosfére,
* osvojiť si zásady mravného správania, vedomosti a praktické zručnosti na veku primeranej úrovni,
* **odovzdať vypnutý mobilný telefón na začiatku 1. vyučovacej hodiny** vyučujúcemu pedagógovi, aj v prípade neskorého príchodu na vyučovanie,
* **počkať a prevziať si mobilný telefón od vyučujúceho, s ktorým mal poslednú hodinu – iný zamestnanec školy mu mobilný telefón neodovzdá,**
* žiak je povinný z dôvodu neprítomnosti na vyučovaní **zistiť si domáce úlohy na nasledujúci deň** a doplniť si učivo z predmetov, na ktorých sa nezúčastnil,
* svojím vystupovaním a činnosťou neobmedzovať osobnú slobodu iných a neohrozovať ich mravnosť, zdravie a bezpečnosť,
* osvojiť si zásady vlastenectva, humanity, demokracie a správať sa podľa nich,
* byť disciplinovaný, plniť pokyny pedagogických a iných zamestnancov a správať sa v škole i mimo nej tak, aby robil česť sebe i škole,
* chrániť vlastné zdravie a zdravie iných, dbať o čistotu a poriadok, pomáhať pri udržiavaní poriadku v škole a jej okolí,
* zachovávať osobnú hygienu a hygienu prostredia, byť v škole vhodne a čisto upravený tak, aby nevzbudzoval svojím zovňajškom pohoršenie (vylučujú sa neprimerane krátke odevy a neprimerane veľké výstrihy, odhalená brušná časť tela, neprimerane nízky pás nohavíc odhaľujúci intímne časti tela, odevy s aplikáciami a nápismi, ktoré sú proti spoločenskej etike – prezentujú agresivitu, rasizmus, násilie, alebo majú hanlivý či neslušný obsah, V škole je neprípustná výrazne viditeľná úprava dekoratívnou kozmetikou, vrátane nápadných tmavých lakov na nechty, piercingu a tetovania,
* šetriť školské zariadenia, chrániť ich pred poškodením, hospodárne zaobchádzať s učebnicami a učebnými pomôckami,
* vrátiť po ročnom užívaní nepoškodené učebnice, v prípade poškodenia je povinný uhradiť poplatok,
* dodržiavať vyučovací čas, rozvrh prestávok, zasadací poriadok v triedach a plniť ďalšie pokyny obsiahnuté v školskom poriadku školy,
* udržiavať poriadok v škole, v triedach, na chodbách a sociálnych zariadeniach.

## 3.3 Správanie žiaka v škole

* Žiak dochádza na vyučovanie a všetky školské podujatia načas, riadne pripravený, so všetkými učebnicami a školskými potrebami, ktoré podľa rozvrhu potrebuje na vyučovanie. Pred začiatkom vyučovacej hodiny si žiak pripraví učebnice a pomôcky pre predmet a uloží ich na vonkajší okraj lavice. Aktovku si zavesí na úchyt lavice. Dbá o to, aby sa na lavici a v lavici nenachádzali zbytočné predmety. Pred hodinou telesnej výchovy alebo pracovného vyučovania sa žiak prezlečie do športového, resp. pracovného odevu.
* Žiak má triednym učiteľom určené miesto podľa zasadacieho poriadku, ktoré nesmie v priebehu vyučovania svojvoľne meniť. V odborných učebniach a dielňach určuje žiakovi miesto príslušný vyučujúci.
* Žiak je povinný v prípade absencie na vyučovaní v čase plánovanej previerky, práce, testu, resp. inej formy písomného skúšania **si ho** **napísať v náhradnom termíne** určenom vyučujúcim v popoludňajších hodinách.
* Po zazvonení si žiak pripraví na ďalšiu vyučovaciu hodinu učebné pomôcky. Ak 3 minúty po zazvonení nie je príslušný učiteľ v triede, týždenník zahlási neprítomnosť v zborovni, v kancelárii tajomníčky školy alebo zástupcovi riaditeľa školy.
* Počas vyučovania žiak sedí disciplinovane, sleduje výklad, plní prikázané povinnosti, pracuje samostatne, nevyrušuje, nenašepkáva. Na každej hodine sa okrem uvedeného riadi žiak individuálnymi pokynmi vyučujúceho.
* Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
* Žiak ihneď oznámi príslušnému vyučujúcemu každý aj drobný úraz alebo zdravotný problém.
* Žiak môže opustiť triedu, cvičisko, pracovné miesto alebo školu len so súhlasom vyučujúceho.
* Manipulovať s oknami, žalúziami, svetelnými vypínačmi a didaktickou technikou umiestnenou v učebniach môžu žiaci len so súhlasom učiteľa.
* Z bezpečnostných dôvodov je povolené otvárať spodné ventilačné okná len v rozsahu bezpečnostného úchytu, žiaci nesmú otvárať veľké okná.
* Žiak udržuje svoje miesto v čistote a poriadku.
* Stratu osobného predmetu oznámi žiak vyučujúcemu ihneď na hodine. Ten urobí okamžité opatrenia pre nájdenie strateného predmetu a oznámi stratu triednemu učiteľovi žiaka, ktorý urobí ďalšie opatrenia.
* **Oslovovanie a pozdravy:**
1. žiak zásadne oslovuje všetkých zamestnancov školy titulom pán/pani: učiteľ/učiteľka, riaditeľ/riaditeľka, zástupca riaditeľa/zástupkyňa riaditeľa, školník, kuchárka, upratovačka atď.,
2. pri prvom stretnutí v areáli školy zdraví občianskym pozdravom Dobré ráno/Dobrý deň, pri odchode zo školy Dovidenia,
3. ak vstúpi do triedy riaditeľ, zástupca riaditeľa, vyučujúci, resp. iná dospelá osoba (aj keď ju žiaci nepoznajú) všetci naraz povstanú, pričom sa správajú disciplinovane a sadnú si na pokyn vyučujúceho. To isté platí pri odchode. Pri pracovnom vyučovaní, telesnej výchove, písaní písomných prác, laboratórnej práci, výtvarnej výchove žiaci nezdravia.

## 3.4 Správanie sa žiakov cez prestávky, prechod do odborných učební

* Počas 10-minútových prestávok zostávajú žiaci zvyčajne vo svojich triedach, desiatujú, pripravujú sa na nasledujúcu hodinu. Malú prestávku okrem použitia WC trávia žiaci vo svojej triede. Dvere do triedy majú dokorán otvorené.
* Z dôvodu bezpečnosti sa po chodbách a schodištiach chodí vpravo a krokom.
* Po tretej vyučovacej hodine si žiaci nechajú osobné veci v triede a odchádzajú na veľkú prestávku na školský dvor alebo sa v prípade nepriaznivého počasia môžu prechádzať po chodbe, na poschodí, ktorej sa nachádza ich trieda. Počas všetkých prestávok sa riadia pokynmi službukonajúcich učiteľov.
* Počas veľkej prestávky sú všetky učebne riadne uzamknuté dozorkonajúcim učiteľom. Nie je dovolené zdržovať sa v triedach bez dozoru učiteľa.
* **Je neprípustné, aby žiaci:**
1. manipulovali s akýmikoľvek vecami spolužiakov bez ich súhlasu,
2. sadali si na radiátory,
3. posedávali a váľali sa na zemi, schodoch, prípadne na chodbách,
4. bezdôvodne vchádzali do iných tried,
5. prechádzali z jedného poschodia na iné bez súhlasu dozorkonajúceho učiteľa,
6. naháňali sa po triede, chodbách a neprimerane hlučne sa správali,
7. kupovali a predávali v priestoroch školy medzi sebou akýkoľvek tovar,
8. hrali cez prestávku futbal s loptou, ktorá môže rozbiť sklo a spôsobiť úraz, hazardné hry (karty, kocky a iné),
9. manipulovali s oknami, vykláňali sa z okien, sedeli na parapetných doskách, vyhadzovali von odpadky, papiere a akékoľvek iné predmety,
10. nakláňali sa nebezpečným spôsobom cez zábradlie na schodisku,
11. sedeli za katedrou, manipulovali s triednou knihou a klasifikačným hárkom, prípadne s vecami, ktoré patria vyučujúcim.
* Papiere a rôzne odpadky odhadzujú žiaci do košov, je zakázané rozhadzovať odpadky po chodbách, záchodoch, hádzať do záchodových mís, pisoárov a umývadiel.
* Plasty a plechovky od nápojov dávajú do vyhradených nádob umiestnených na chodbách.
* Presun žiakov z triedy do triedy, do odbornej učebne zabezpečujú žiaci samostatne pod dohľadom dozorkonajúcich učiteľov pred koncom prestávky.
* Všetky písomnosti a potvrdenia si žiaci vybavujú prostredníctvom triedneho učiteľa.
* Určení žiaci chodia po pomôcky a kriedu cez prestávku.
* Cez prestávku nesmú žiaci opustiť areál školy bez súhlasu triedneho učiteľa a službukonajúceho pedagóga.
* Žiaci I. stupňa odchádzajú a prichádzajú z telovýchovného objektu pod vedením svojich učiteľov, pričom sa prezliekajú v šatniach TSV. Žiaci II. stupňa odchádzajú a prichádzajú z telovýchovného objektu pod vedením učiteľa telesnej výchovy. Športový úbor si nosia na hodinu telesnej výchovy z tried a prezliekajú sa v šatniach TSV.
* Počas prestávok sa žiaci zbytočne nezdržujú v priestoroch WC!
* Týždenníci počas prestávky vypnú osvetlenie triedy a skontrolujú uzavretie vodovodných kohútikov.

## 3.5 Správanie žiakov mimo školy

* Žiak je povinný slušne sa správať na školských výletoch a akciách mimo školy aj v mimo vyučovacom čase, počas voľných dní a školských prázdnin.
* Žiak je zdvorilý voči dospelým osobám, najmä k starým, chorým ľudom a ženám. Uvoľňuje im cestu a miesto v dopravných prostriedkoch. Je pozorný k spolužiakom, občanom so zdravotným postihnutím a podľa potreby im ochotne pomáha. Chráni mladších žiakov a malé deti.
* Chráni si svoje zdravie a zdravie svojich spolužiakov, dbá o bezpečnosť na ulici a dodržuje dopravné predpisy.
* Žiak sa vo večerných hodinách na verejných, kultúrnych, športových a spoločenských podujatiach zúčastňuje iba v sprievode zákonných zástupcov alebo inej dospelej osoby.
* Mimoškolská činnosť nesmie byť na ujmu vyučovania a plnenia školských povinností. **Pri zhoršení prospechu a správania môže učiteľ zakázať žiakovi mimoškolskú činnosť. Tento zákaz sú rodičia povinní rešpektovať!**
* Žiaci základnej školy majú zakázané fajčiť a piť alkoholické nápoje, resp. užívať akékoľvek drogy a omamné látky!
* Vo verejných priestoroch a na verejných akciách sa žiaci správajú podľa spoločenských pravidiel.

## 3.6 Žiakovi nie je povolené

* Prinášať do školy veci, časopisy, hry, ale aj videá, fotky a hry akéhokoľvek mediálneho formátu, ktoré propagujú pornografiu.
* Manipulovať s vecami zabezpečujúcimi ochranu budovy a majetok školy (napr. hasiace prístroje).
* Používať vulgárne výrazy.
* **Používať mobilný telefón ani iné súkromné mobilné komunikačné zariadenia a audiovizuálne prostriedky počas celého vyučovania a výchovnej činnosti, vrátane prestávok.** Učiteľ môže pri nerešpektovaní zákazu používania žiakovi mobilný telefón, komunikačný mobilný alebo audiovizuálny prostriedok odobrať a vrátiť žiakovi až po vyučovaní, prípadne rodičovi. **Mobilný telefón v nijakom prípade nenahrádza kalkulačku.**
* Nosiť do školy cenné veci a neprimerane vysoké čiastky peňazí; v prípade straty či odcudzenia ide o osobnú zodpovednosť žiaka a zákonného zástupcu. Pri ich odcudzení nebude škola podnikať opatrenia. Poistenie zabezpečované školou sa na tieto predmety nevzťahuje.
* Robiť si zvukový a obrazový záznam na hodine bez súhlasu vyučujúceho.
* **Akékoľvek slovné zastrašovanie, prejavy šikanovania, psychické a fyzické násilie a jeho propagácia. Tieto prejavy sa budú posudzovať mimoriadne prísne!**
* Prechovávanie zbraní a predmetov ohrozujúcich zdravie (napr. nôž, zábavná pyrotechnika, sklenené nádoby, horľavé látky a iné).
* Prejavovať alebo propagovať rasovú, náboženskú či inú intoleranciu.

**3.7 Opatrenia vo výchove** (**viď príloha** Tabuľka č. 1 Výchovné opatrenia**)**

### 3.7.1 Pochvaly a ocenenia

Za vzorné správanie, za vzorné plnenie povinností, za mimoriadnu prácu, za reprezentáciu školy alebo za statočný čin možno žiakovi udeliť pochvalu alebo iné ocenenie.

***Pochvala triednym učiteľom***

Udeľuje sa za:

* výborný prospech (do priemeru známok 1,5 bez známky 3 – dobrý),
* vzorné a príkladné správanie,
* vzornú dochádzku,
* reprezentáciu triedy v školských súťažiach,
* aktívnu pomoc pri riešení úloh učiteľom.

***Pochvala riaditeľom školy***

Udeľuje sa za:

* výborný prospech (do priemeru známok 1,0),
* úspešnú reprezentáciu školy,
* prezentáciu školy na verejnosti,
* schopnosť spolupráce a ochotu pomôcť iným,
* za záslužný alebo statočný čin.

### 3.7.2 Napomenutie, pokarhanie, znížená známka zo správania

Ak sa žiak previní proti školskému poriadku, možno mu udeliť napomenutie alebo pokarhanie od triedneho učiteľa, pokarhanie od riaditeľa, ako aj udeliť zníženú známku zo správania.

Opatrenia na posilnenie disciplíny žiakov sa ukladajú za závažné alebo opakované previnenie voči školskému poriadku školy. Tieto opatrenia predchádzajú spravidla zníženiu stupňa známky zo správania. Udeľujú sa pred kolektívom triedy, nie pred kolektívom školy.

***Napomenutie od triedneho učiteľa***

Udeľuje sa za jednorazové priestupky, napr.:

* bezdôvodný oneskorený príchod na vyučovanie,
* neprezúvanie sa v priestoroch školy,
* nesplnenie si povinnosti týždenníkov,
* zabudnutie žiackej knižky,
* zabudnutie učebných pomôcok,
* neodôvodnená pripravenosť na vyučovanie,
* vyrušovanie na vyučovaní, ktoré po upozornení učiteľa skoriguje,
* iné menej závažné priestupky podľa posúdenia triedneho učiteľa.

***Pokarhanie od triedneho učiteľa***

Udeľuje sa za:

* **neospravedlnenú neprítomnosť na 1 – 3 vyučovacích hodinách**,
* vyhadzovanie odpadkov cez okná školy, sedenie alebo státie na okenných parapetoch a vykláňanie sa z okien,
* naháňanie sa po triede a chodbe školy,
* porušenie zákazu svojvoľne manipulovať s učebnými pomôckami, pracovným náradím, strojmi a prístrojmi v špeciálnych učebniach,
* opakované menšie priestupky voči školskému poriadku.

***Pokarhanie od riaditeľa školy***

Udeľuje sa za:

* **neospravedlnenú neprítomnosť na 4 – 6 vyučovacích hodinách,**
* opakujúce sa neslušné správanie, opakované nevhodné a vulgárne nadávky spolužiakom,
* ignorovanie výziev učiteľa k práci, znemožňovanie práce učiteľom a spolužiakom,
* opakované odmietnutie práce na vyučovacej hodine,
* nerešpektovanie pokynu vyučujúcich počas vyučovania, prestávky a aktivity organizované školou,
* podvod a klamstvo (podľa závažnosti aj znížená známka zo správania),
* nerešpektovanie zásad slušného správania,
* nerešpektovanie školských požiadaviek na primeranosť zovňajšku,
* nedovolenú manipuláciu s cudzími vecami bez súhlasu majiteľa,
* opakované priestupky voči školskému poriadku.

### 3.7.3 Ochranné opatrenie

**Ak žiak svojím správaním a agresivitou ohrozuje bezpečnosť a zdravie spolužiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca.** Riaditeľ školy okamžite bezodkladne privolá zákonného zástupcu, zdravotnú pomoc, policajný zbor. Ochranné opatrenieslúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

### 3.7.4 Znížená známka zo správania na 2. stupeň

Udeľuje sa za:

* **neospravedlnenú neprítomnosť na 7 – 15 vyučovacích hodinách,** opakované opustenie školy bez povolenia,
* nevhodné a vulgárne nadávky voči pedagogickým a iným zamestnancom školy,
* **za použitie mobilného telefónu bez súhlasu učiteľa,**
* fajčenie, požívanie alkoholických nápojov a užívanie akýchkoľvek drog a omamných látok v školských priestoroch a na školských akciách **aj v minimálnom množstve**,
* prinášanie vecí ohrozujúcich život a zdravie, vecí, ktoré rozptyľujú pozornosť žiakov pri vyučovaní,
* náznaky šikanovania,
* porušenie zákazu fotografovania a zhotovovania zvukových a obrazových záznamov v priestoroch školy,
* úmyselné poškodenie školského zariadenia,
* vyžadovanie posluhy, domácich úloh, desiat, rôznych služieb, akéhokoľvek množstva peňazí, oblečenia, obutia, školských potrieb pod hrozbou bitky v škole,
* falšovanie lekárskych ospravedlnení a ospravedlnení od zákonných zástupcov,
* prepísanie známky v žiackej knižke alebo v klasifikačnom zázname,
* prisvojenie si cudzej veci,
* úmyselné zatajenie skutočnosti, ktorá by mohla viesť k ohrozeniu bezpečnosti, zdravia, či života iných osôb.

### 3.7.5 Znížená známka zo správania na 3. stupeň

Udeľuje sa za:

* **neospravedlnenú neprítomnosť na 16 – 30 vyučovacích hodinách,**
* šikanovanie, prejavy rasizmu, nacizmu a inej intolerancie,
* krádež,
* mimoriadne vulgárne a oplzlé vyjadrovanie,
* úmyselné ublíženie na zdraví,
* opakujúce sa závažné priestupky.

### 3.7.6 Znížená známka zo správania na 4. stupeň

Udeľuje sa za:

* **viac než 30 vymeškaných neospravedlnených vyučovacích hodín,**
* spáchanie takého priestupku, ktorým bola ohrozená výchova ostatných žiakov,
* spáchanie takého činu, pri ktorom boli ohrozené bezpečnosť a zdravie žiakov a zamestnancov školy,
* iné závažné porušenia školského poriadku.

**Postupnosť riešenia problémov so žiakmi zo strany učiteľov:**

* vzniknutý problém so žiakom rieši vyučujúci,
* závažnejší problém rieši so žiakom vyučujúci spolu s triednym učiteľom, výchovnou poradkyňou a školskou psychologičkou,
* závažný alebo opakujúci sa problém rieši vyučujúci a triedny učiteľ s výchovnou poradkyňou, školskou psychologičkou a rodičom, príp. zákonným zástupcom žiaka,
* v prípade veľmi závažného problému, ktorý nebolo možné vyriešiť v predošlých bodoch, riešia kompetentní s riaditeľkou školy pred výchovnou komisiou a výchovná poradkyňa z riešenia spisuje záznam,
* **na telesnej výchove (TSV) žiak, ktorý bezdôvodne necvičí 3-krát, vyučujúci to rieši s triednym učiteľom, ktorý preukázateľne oboznámi rodičov; ak žiak necvičí bez príčiny viac ako 3-krát, rieši vzniknutú situáciu učiteľ TSV s triednym učiteľom a riaditeľom školy pred výchovnou komisiou, na ktorej sa navrhne výchovné opatrenie: pokarhanie riaditeľom školy, prípadne znížená známka zo správania.**

# Článok 4 - Podmienky na ochranu zdravia žiakov

## 4.1 Ochrana zdravia žiakov

* Žiak je povinný dodržiavať všetky pravidlá týkajúce sa bezpečného správania v škole.
* 10 a 15-minútové prestávky sú určené na krátky oddych, prípravu na nasledujúcu hodinu a desiatu. Po tretej vyučovacej hodine je veľká prestávka (25 minút).
* Žiak má zakázané vykláňať sa z okien, sedieť na parapetných doskách, manipulovať s oknami bez dozoru učiteľa.
* V prípade priaznivého počasia vychádza žiak počas veľkej prestávky po tretej vyučovacej hodine na pokyn dozor konajúcich učiteľov do areálu školy. Vyhradené priestory nemôže v žiadnom prípade opustiť bez súhlasu dozoru.
* Do odborných učební vchádza žiak len v sprievode učiteľa, presúva sa do nich až pred skončením prestávky.
* V prípade, že žiak utrpí na vyučovacej hodine alebo cez prestávku akýkoľvek úraz, nahlási to ihneď vyučujúcemu alebo dozor konajúcemu učiteľovi, triednemu učiteľovi, prípadne inému učiteľovi/vychovávateľovi, ktorý neodkladne informuje rodičov a dohodne s nimi ďalší postup. Ak to nemôže v prípade úrazu urobiť sám, požiada o nahlásenie spolužiaka alebo iného žiaka školy, ktorý sa nachádza v jeho blízkosti. **Dieťa počas vyučovania nemôže odísť samo domov. Rodičia sú povinní poskytovať škole aktuálne kontaktné adresy, telefónne čísla do zamestnania a domov, e-mailové adresy a mobilné čísla (pre prípad choroby alebo iného ohrozenia dieťaťa).** Za úraz sa nepovažuje ten úraz, ktorý sa mu stane na ceste do školy a späť.
* Žiak školy má prísny zákaz fajčiť, požívať alkoholické nápoje, drogy a iné omamné látky v škole, v celom areáli školy, ale aj mimo školy a na všetkých akciách organizovaných školou. Aj prinesenie cigariet, alkoholu, drog, prípadne iných omamných látok do areálu školy sa považuje za mimoriadne závažné a hrubé porušenie školského poriadku. Rovnako aj propagácia týchto látok na oblečení žiakov či inými predmetmi je zakázaná.
* Žiak chodí do školy čisto a primerane veku oblečený. Prezúva sa do zdravotne vyhovujúcich prezuviek (obuv so svetlou podrážkou a plnou pätou).
* Každý žiak je povinný mať v škole hygienické vrecúško (uterák, mydlo, toaletný papier, hygienické vreckovky, obrúsok na desiatovanie). Predmety hygienického vrecúška treba obmieňať aspoň 2x v mesiaci. Zvlášť kladieme dôraz na **povinnosť umývania rúk**  po použití WC a pred jedlom.
* Rodičia sú povinní informovať triednych učiteľov o zdravotných, prípadne iných ťažkostiach dieťaťa. Zatajenie takejto informácie môže viesť k ohrozeniu zdravia, dieťaťa, ale aj bezpečnosti iných detí v skupine, ak sa nachádza s jedným učiteľom/vychovávateľom mimo areálu školy.
* Žiak môže byť oslobodený od povinných hodín TSV zo zdravotných dôvodov len po odovzdaní lekárskeho potvrdenia na predpísanom tlačive.
* Pri prácach v dielňach, na pozemku, v odborných učebniach a na hodinách telesnej výchovy dodržiava predpisy, o ktorých ho poučia učitelia daných predmetov.
* Na hodiny výtvarnej výchovy, pracovnej výchovy a telesnej výchovy si nosí vhodný pracovný a športový úbor. Na telesnú výchovu sa prezliekajú do čistého športového úboru (tričko, trenírky/tepláky, ponožky a tenisky s bielou spodnou gumou). Cvičiť v inej obuvi nie je dovolené! Tenisky nesmú byť používané mimo traktu telocvične! Ak žiaci použijú športovú obuv na športovom ihrisku, na nasledujúcu hodinu v telocvični si ju musia riadne doma očistiť**. Z hygienických dôvodov úbor na hodiny telesnej výchovy si žiaci odnášajú domov.**
* Ak žiak ochorie alebo sa zdržuje v prítomnosti osôb, ktoré ochoreli na prenosnú chorobu, oznámi túto skutočnosť ihneď zákonný zástupca riaditeľke školy.
* Žiak sa stará o svoje zdravie a zdravie svojich spolužiakov. Správa sa tak, aby sebe ani svojim spolužiakom nespôsobil ujmu na zdraví. Dodržiava pokyny na zachovanie čistoty v triede a v škole, dodržiava zásady osobnej hygieny.
* Žiak nesmie nosiť do školy predmety ohrozujúce vlastné zdravie a zdravie spolužiakov a pedagogických zamestnancov.
* V prípade účasti žiaka na školskej exkurzii, výlete alebo inej aktivite môže pedagogický zamestnanec školy skontrolovať žiakovi batožinu pred odchodom, či sa v nej nenachádzajú alkoholické nápoje, drogy a iné omamné prostriedky. Pri podozrení, že žiak je pod vplyvom alkoholu, môže pedagogický zamestnanec so súhlasom zákonného zástupcu vykonať dychovú skúšku prístrojom alkotester.

**Škola je povinná**:

* sústavne zabezpečovať bezpečné a zdravie neohrozujúce podmienky v škole a aj pri mimoškolských aktivitách,
* zamedziť žiakom prístup do priestorov, kde im hrozí zvýšené nebezpečenstvo úrazu a poškodenia zdravia (náraďovne, sklady,...)
* preukázateľným spôsobom informovať žiakov o zásadách bezpečnosti a ochrany zdravia na začiatku školského roka, výučby v odborných učebniach, na športových podujatiach, mimoškolských činnostiach, presunoch žiakov a pod.,
* rozpis dozorov umiestniť na dostupnom mieste,
* zabezpečiť, aby organizovanie výletov, exkurzií, lyžiarskych výcvikov, plaveckých výcvikov a ďalších školských aktivít bolo výlučne s informovaným súhlasom zákonného zástupcu žiaka.

## 4.2 Starostlivosť o ochranu pred sociálno-patologickými javmi, diskrimináciou alebo násilím

### 4.2.1 Prevencia a riešenie šikanovania v škole

**Šikanovanie škola rieši podľa smernice Smernica č. 1/2025 k prevencii a riešeniu šikanovania detí a žiakov v školách a v školských zariadeniach. (vid. príloha školského poriadku. )**

***Charakteristika šikanovania***

Šikanovanímje akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o **cielené a opakované použitie násilia voči žiakovi alebo skupine žiakov, ktorí sa nevedia alebo nemôžu brániť.** Šikanovanie môže zanechať následky na psychickom a fyzickom zdraví.

***Znaky šikanovania***

* Úmysel bezprostredne smerujúci k fyzickému alebo psychickému ublíženiu druhému,
* agresia jedného žiaka alebo skupiny žiakov,
* opakované útoky,
* nevyrovnaný pomer síl medzi agresorom a obeťou.

***Prejavy šikanovania:***

* fyzické útoky,
* urážlivé prezývky,
* nadávky,
* posmech,
* tvrdé príkazy vykonať určitú vec proti svojej vôli,
* odcudzenie veci, prehliadanie a ignorovanie obete.

Z hľadiska **priestupkového zákona** môže šikanovanie napĺňať skutkovú podstatu **priestupkov** (proti občianskemu spolunažívaniu, proti majetku).

Z hľadiska **trestného zákona** môže šikanovanie naplniť skutkovú podstatu **trestného činu** (prečin alebo zločin – ohováranie, nebezpečné vyhrážanie, ublíženie na zdraví, obmedzovanie osobnej slobody, nátlak, vydieranie, lúpež, krádež, poškodzovanie cudzej veci, neoprávnené užívanie cudzej veci).

**Páchateľom trestného činu** je ten, kto **trestný čin spáchal sám.** Za spolupáchateľstvo trestného činu sa považuje, ak bol trestný čin spáchaný spoločným konaním dvoch alebo viacerých osôb.

**Trestne zodpovedný** je ten, kto v čase spáchania činu **dovŕšil 14. rok veku.**

Pedagogický zamestnanec, ktorému bude známy prípad šikanovania a neprijme v tomto smere žiadne opatrenie, sa vystavuje riziku trestného postihu. Svojím konaním môže naplniť i skutkovú podstatu trestného činu – neprekazenia, neoznámenia trestného činu alebo ublíženia na zdraví, a to tak, že inému z nedbanlivosti ublíži na zdraví tým, že poruší oznamovaciu povinnosť vyplývajúcu z jeho zamestnania, povolania, postavenia či funkcie.

***Prevencia šikanovania***

Škola netoleruje šikanovanie v žiadnych podobách. **V rámci účinnej prevencie šikanovania škola:**

* vytvára priaznivú klímu,
* zabezpečuje úzku spoluprácu medzi žiakmi, zamestnancami školy a zákonnými zástupcami, jasne vymedzuje možnosť oznamovať aj zárodky šikanovania (pri zachovaní dôvernosti oznámení),
* školským poriadkom jasne stanovuje pravidlá správania, vrátane sankcií za ich porušovanie, vedie písomnú dokumentáciu o riešení konkrétnych prípadov šikanovania,
* v súlade s pracovným poriadkom zaisťuje zvýšený dozor pedagogických zamestnancov cez prestávky, pred začiatkom vyučovania, po jeho skončení, v čase záujmovej a mimoškolskej činnosti v priestoroch, kde by mohlo dôjsť k šikanovaniu (záchody, šatne),
* pre pedagogických zamestnancov a zákonných zástupcov organizuje semináre s odborníkmi zaoberajúcimi sa danou problematikou,
* informuje verejnosť o tom, čo robiť v prípade, keď sa dozvie o šikanovaní (poskytnutie kontaktov na inštitúcie, ktoré sa šikanovaním zaoberajú),
* zabezpečuje vzdelávanie triednych učiteľov, koordinátorov prevencie a výchovných poradcov v oblasti prevencie šikanovania,
* pri riešení problémov so šikanovaním úzko spolupracuje s odborníkmi príslušného Centra pedagogicko-psychologického poradenstva a prevencie, Výskumného ústavu detskej psychológie a patopsychológie, prípadne s Úradom práce sociálnych vecí a rodiny,
* stanovuje oznamovaciu povinnosť pedagogickým aj nepedagogickým zamestnancom okamžite upozorniť na problémy šikanovania vedenie školy, ktoré bez meškania problém rieši a každej obeti poskytne okamžitú pomoc.

***Metódy riešenia šikanovania školou***

* Zaistenie ochrany obetiam.
* Rozhovor so žiakmi, ktorí na šikanovanie upozornili, rozhovor s obeťou a rozhovor s agresormi.
* Nájdenie vhodných svedkov (individuálne, prípadne konfrontačné rozhovory svedkov). **Nikdy nekonfrontovať obete a agresorov!** Zabránenie agresorom krivo vypovedať, izolovanie, neumožnenie dohody na spoločnej výpovedi.
* Kontaktovanie zákonných zástupcov.
* Kontaktovanie Centra pedagogicko-psychologického poradenstva a prevencie.
* Poskytnutie podpory obeti.
* Nahlásenie závažnejšieho prípadu šikanovania polícii.

***Opatrenia***

**Pre obete:**

* Odporúčanie zákonným zástupcom obetí vyhľadať individuálnu odbornú starostlivosť.
* Zorganizovanie skupinového intervenčného programu riaditeľkou školy v spolupráci s Centrom pedagogicko-psychologického poradenstva a prevencie.

**Pre agresorov:**

* Odporúčanie zákonným zástupcom agresorov vyhľadať individuálnu odbornú starostlivosť.
* Udelenie opatrenia vo výchove – napomenutie a pokarhanie triednym učiteľom, pokarhanie riaditeľkou školy, zníženie známky zo správania.
* Preloženie žiaka do inej triedy (ak to podmienky školy dovoľujú).
* V mimoriadnych prípadoch:
* odporučenie rodičom umiestniť žiaka na dobrovoľný diagnostický pobyt do príslušného diagnostického centra alebo liečebno-výchovného sanatória,
* oznámenie príslušnému ÚPSVaR – odbor sociálnoprávnej ochrany detí za účelom využitia nutných výchovných opatrení v prospech maloletých v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov,
* oznámenie príslušnému útvaru policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin.

***Spolupráca školy s rodičmi žiakov***

* Pri podozrení zo šikanovania škola predvolá rodičov, resp. zákonných zástupcov obete i agresorov na pohovor s riaditeľkou školy v prítomnosti výchovného poradcu, školského psychológa, z ktorého sa vyhotoví písomný zápis.
* Upozorní rodičov, aby sledovali možné príznaky šikanovania a ponúkne im pomoc.
* Zabezpečí taktný prístup a zachovanie dôvernosti informácií zo strany pedagogických zamestnancov.

***Spolupráca školy s inými inštitúciami***

V rámci prevencie šikanovania škola:

* úzko spolupracuje s Centrom pedagogicko-psychologického poradenstva a prevencie (ďalej len „CPPPaP“), OR PZ Bratislava II – prevencia,
* riadi sa opatreniami a odporúčaniami Štátnej školskej inšpekcie a CPPPaP.

Pri podozrení, že šikanovanie naplnilo skutkovú podstatu priestupku alebo trestného činu, je riaditeľka školy povinná bez zbytočného odkladu oznámiť túto skutočnosť:

* príslušnému útvaru policajného zboru,
* orgánu sociálnoprávnej ochrany.

## 4.3 Postupy pri prechovávaní a užívaní legálnych a nelegálnych drog na škole a ich opatrenia

* Žiaci základnej školy nesmú fajčiť, piť alkoholické nápoje, žuvací tabak, požívať a vdychovať omamné látky a drogy, hrať o peniaze, a to aj mimo školy.
* Je povinnosťou každého žiaka, učiteľa, vychovávateľa i ostatných zamestnancov školy informovať triedneho učiteľa o žiakovi, ktorý fajčí, pije alkohol alebo užíva drogy v školskom prostredí i mimo neho.
* Po oznámení uvedenej skutočnosti sa triedny učiteľ diskrétne porozpráva so žiakom o jeho problémoch, o príčinách užívania návykových látok, o ich škodlivosti, o dôsledkoch ich užívania a informuje zákonných zástupcov. O pohovore so žiakom urobí **zápis do klasifikačného záznamu** a v nastavajúcom období venuje žiakovi zvýšenú pozornosť.
* Ak ani vtedy žiak nezmení správanie, triedny učiteľ zorganizuje stretnutie, na ktoré pozve oboch rodičov, resp. zákonných zástupcov, koordinátora prevencie drogových závislosti, výchovného poradcu, školského psychológa, riaditeľa školy, prípadne policajta alebo kurátora. Po prešetrení skutočnosti navrhnú výchovné opatrenia.
* Povinnosťou triedneho učiteľa je viesť evidenciu pochvál i priestupkov žiakov a o zistených skutočnostiach vhodnou formou informovať rodičov cez Edupage na triednických hodinách, na nástenných tabuliach v triede, spôsob riešenia zaznamenávať v klasifikačnom zázname alebo osobitnom zošite, pravidelne spolupracovať s rodičmi a o problémoch informovať pedagogickú radu pri riešení výchovných problémov.
* Učiteľský dozor v čase prestávok bude vykonávať kontrolu priestorov školy (napr. sociálne zariadenia, skryté priestory v areáli školy a pod.).
* Pre všetkých žiakov školy organizovať dlhodobé športové súťaže, organizovať jednorazové spoločensko-kultúrne podujatia s cieľom odpútať žiakov školy od myšlienok na užívanie drog a toxikomániu. Na tieto účely využívať prostriedky z dotovaných na škole vypracovaných projektov, prípadne z príspevku združenia rodičov školy.
* Školský psychológ zabezpečí premietanie filmov k problematike, cyklus besied a prednášok s odborníkmi v danej oblasti.
* Triedni učitelia minimálne raz polročne alebo aktuálne podľa potreby budú na triednických hodinách diskutovať o závislostiach najrôznejšieho druhu.
* Sporadicky monitorovať správanie žiakov na mládežníckych verejných akciách.
* Rozšíriť spoluprácu školy s rodičmi a školskou samosprávou o aktivity v danej oblasti, iniciovať zapájanie rodičov do aktivít školy ‒ školské výlety, školské akcie a súťaže.
* Spolupracovať s okolitými školami na vytváraní preventívnych stratégií a posilňovaní opatrení na znižovanie dopytu po drogách v rámci regiónu.

# Článok 5 - Práva a povinnosti zákonného zástupcu

## 5.1 Práva zákonného zástupcu

Zákonný zástupca žiaka má právonajmä:

* žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania,
* oboznámiť sa so školským vzdelávacím programom školy, školským poriadkom,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy,
* vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
* byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
* účasť na DOD a projektových dňoch,
* vyriešenie podnetov, sťažností,
* byť volený do Rady školy,
* vydanie potvrdenia o návšteve školy, odpisu vysvedčenia, stravných lístkov,
* dostať k nahliadnutiu práce svojho dieťaťa po žiadosti od vyučujúceho v rámci konzultačných hodín a rodičovských združení bez možnosti akéhokoľvek rozmnožovania,
* komunikovať s výchovným poradcom, špeciálnym pedagógom a školským psychológom,
* využívať konzultačné hodiny pedagógov.

## 5.2 Povinnosti zákonného zástupcu

Zákonný zástupca žiaka je povinný najmä**:**

* dbať o to, aby dieťa dochádzalo do školy pravidelne a včas,
* oznámiť dôvody neprítomnosti dieťaťa na výchove a vzdelávaní a doložiť bezodkladne doklad v súlade so školským poriadkom školy,
* vytvoriť pre dieťa podmienky na prípravu výchovy a vzdelávania v škole a na plnenie školských povinností,
* dodržiavať podmienky výchovno-vzdelávacieho procesu svojho dieťaťa určené školským poriadkom školy,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* nahradiť škodu, ktorú dieťa spôsobilo, prípadne zavinilo,
* **zúčastňovať sa na triednych aktívoch združenia rodičov školy, v prípade neúčasti na ZRPŠ sa informovať o výchovno-vzdelávacích výsledkoch čo v najkratšom čase počas konzultačných hodín u triedneho učiteľa,**
* **zúčastňovať sa konzultácií u špeciálneho pedagóga ohľadom svojho dieťaťa, ktoré je v starostlivosti špeciálneho pedagóga,**
* **spolupracovať s výchovným poradcom pri výchovných problémoch a voľbe povolania dieťaťa,**
* **dostaviť sa do školy na predvolanie triedneho učiteľa alebo vedenia školy**,
* prihlásiť dieťa na plnenie povinnej školskej dochádzky,
* dohodnúť si v nutnom prípade konzultácie s pedagógom vopred, nakoľko v čase vyučovania konzultácie rodiča s pedagógom nie sú možné,
* spolupracovať so školou pri výchove a vzdelávaní svojho dieťaťa,
* nahlásiť zmenu bydliska a telefónneho kontaktu na zákonného zástupcu.

# Článok 6 - Pravidlá vzájomných vzťahov a vzťahov s pedagogickými zamestnancami a ďalšími zamestnancami školy

## 6.1 Vzťahy s pedagogickými zamestnancami a ďalšími zamestnancami školy

* Žiak sa ku všetkým zamestnancom školy správa slušne a zdvorilo.
* Žiak rešpektuje pokyny všetkých zamestnancov školy.
* Zamestnanci školy rešpektujú dôstojnosť žiaka.
* Výkon práv a povinností vyplývajúcich zo školského poriadku musí byť v súlade s dobrými mravmi. Nikto nesmie tieto práva a povinnosti zneužívať na škodu druhého.
* Žiak nesmie byť v súvislosti s výkonom svojich práv postihovaný za to, že podá na iného žiaka, pedagogického zamestnanca či zamestnanca školy sťažnosť.
* Výkonom práv začleneného žiaka so špeciálnymi výchovno-vzdelávacími potrebami nemôžu byť obmedzené práva ostatných žiakov, ktorí sú účastníkmi výchovy a vzdelávania (§ 29 ods. 11 zákona č. 245/2008 Z. z.).
* Každý zamestnanec školy sleduje správanie žiakov s cieľom nepripustiť, prípadne odhaliť sociálno-patologické javy v správaní žiakov, napr. šikanovanie žiakov, prechovávanie drog, poškodzovanie školského majetku a pod.
* Pri akomkoľvek podozrení na šikanovanie a iné sociálno-patologické javy upozorní prevádzkový zamestnanec ktoréhokoľvek pedagogického pracovníka, ktorý je ďalej povinný postúpiť vec triednemu učiteľovi, výchovnému poradcovi a vedeniu školy.

## 6.2 Pedagogický zamestnanec je povinný

* Chrániť a rešpektovať práva žiaka a jeho zákonného zástupcu.
* Zachovávať mlčanlivosť a chrániť pred zneužitím osobné údaje, informácie o zdravotnom

stave žiakov a výsledky psychologických vyšetrení, s ktorými prišiel do styku.

* Rešpektovať individuálne výchovno-vzdelávacie potreby žiaka s ohľadom na ich osobné schopnosti a možnosti, sociálne a kultúrne zázemie.
* Usmerňovať a objektívne hodnotiť prácu žiaka.
* Aktívne sa podieľať na kontakte so zákonným zástupcom žiaka.
* Vykonávať pedagogickú alebo odbornú činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu.
* Viesť žiakov k dodržiavaniu hygienických zásad a zásad bezpečnej práce.
* Poskytovať žiakovi a zákonnému zástupcovi poradenstvo alebo odbornú pomoc spojenú s výchovou a vzdelávaním, pravidelne informovať žiaka alebo jeho zákonného zástupcu o priebehu a výsledkoch výchovy a vzdelávania, ktoré sa ho týkajú, v rozsahu ustanovenom osobitným predpisom.
* Viesť žiakov školy k uvedomelému dodržiavaniu pravidiel správania a k ochrane zariadenia a ostatného vlastníctva pred jeho poškodením, stratou, zničením a zneužitím.
* V rámci ochrany osobných údajov nesprístupniť výchovno-vzdelávacie výsledky iných žiakov rodičom (nahliadnutie do klasifikačného záznamu, ...).

## 6.3 Spolupráca školy a rodiny

* Škola priebežne informuje zákonných zástupcov o prospechu a správaní žiaka.
* Učiteľ oznamuje zákonným zástupcom nielen nepriaznivé správy o ich deťoch, ale aj kladné hodnotenia a pochvaly cez Edupage.
* Jedným z prostriedkov na informovanie zákonných zástupcov je internetová žiacka knižka Edupage. Do internetovej žiackej knižky Edupage sa okrem hodnotenia žiaka vpisujú aj dôležité oznamy pre zákonných zástupcov. Na tento účel slúžia aj konzultačné hodiny.
* **Každý učiteľ má konzultačné hodiny raz týždenne, sú uverejnené na webovej stránke školy.**
* Styk zákonného zástupcu žiaka s riaditeľstvom školy a s učiteľmi je možný iba po skončení vyučovania alebo v čase konzultačných hodín. Vo výnimočných prípadoch cez prestávky alebo na pozvanie učiteľom v určený čas.

#

# Článok 7 - Podmienky nakladania s majetkom školy a jeho ochrana

* Žiak je povinný šetriť učebnice a školské potreby, udržiavať v poriadku a čistote svoje miesto, triedu a ostatné školské priestory, chrániť majetok pred poškodením.
* Ak úmyselne alebo z nedbalosti poškodí školský majetok, zákonní zástupcovia sú povinní škodu v plnej miere nahradiť.
* Každý žiak je povinný mať učebnice a zošity riadne zabalené a podpísané. Ak učebnicu stratí, musí ju zaplatiť alebo nahradiť novou.
* Ak žiak prechádza z jednej školy na druhú, učebnice si ponecháva, odovzdá ich v tej škole, kde končí školský rok.
* Žiak je povinný šetriť aj školské potreby, nesmie zo zošitov jednotlivých predmetov vytrhávať listy, písať do nich neopodstatnené poznámky, kresliť a pod.
* Žiacka knižka je vizitka žiaka. Je neprípustné meniť výzor a obal žiackej knižky, robiť v nej akékoľvek úpravy a zmeny. Žiacku knižku má kontrolovať rodič a má právo uvádzať v nej len stručný dôvod neprítomnosti a podpisovať oznamy.
* V prípade zničenia školského majetku (nábytok, steny, priestory WC, budova školy, školský dvor a pod.) žiadame úplnú náhradu. Ak rodič alebo zákonný zástupca neakceptuje upozornenia o náhrade škody, triedny učiteľ vypíše protokol, ktorý sa odosiela na príslušné oddelenie polície.
* Pri nezistení vinníka, škola je nútená požiadať všetkých rodičov kolektívu, aby pomohli škodu odstrániť, pretože finančné prostriedky, ktorými disponujeme, nepokrývajú nutné výdavky na prevádzku školy.
* Úmyselné poškodenie majetku je klasifikované ako vandalizmus a bude posúdené ako závažné porušenie školského poriadku.

# Článok 8 – Iné

## 8.1 Triedna samospráva žiakov

* Žiacky kolektív triedy II. stupňa si so súhlasom triedneho učiteľa volí triednu žiacku samosprávu na čele s predsedom a ďalšími členmi podľa odporúčania triedneho učiteľa.
* Predseda zastupuje triedu, dbá o poriadok, inventár triedy. Predkladá požiadavky triednemu učiteľovi a ostatným vyučujúcim.
* Povinnosti ďalších členov určuje triedny učiteľ.
* Triedna žiacka samospráva je pomocný orgán triedneho učiteľa.

## 8.2 Povinnosti týždenníkov

Týždenníkov na nasledujúci týždeň určuje triedny učiteľ vždy v piatok. Sú dvaja a ich mená zapíše do triednej knihy.

Povinnosti týždenníkov sú najmä:

* pred vyučovaním skontrolovať poriadok v triede,
* pred vyučovaním i počas prestávok zotrieť tabuľu a pripraviť učebné pomôcky na vyučovanie podľa pokynov vyučujúcich,
* **odniesť vyzbierané mobilné telefóny po 1. vyučovacej hodine do kancelárie školy**,
* ak sa vyučujúci v priebehu 3 minút nedostaví na vyučovanie, oznámiť to zástupcovi riaditeľa školy,
* na každej hodine hlásiť vyučujúcemu chýbajúcich žiakov,
* cez veľkú prestávku, keď sa ide na školský dvor, otvoriť vetracie okná, aby sa trieda vyvetrala,
* po skončení vyučovania v triede uložiť pomôcky, zotrieť tabuľu, zatvoriť vodovodné kohútiky, zhasnúť svetlo a skontrolovať zatvorenie okien,
* dbať o estetické prostredie triedy, vrátane starostlivosti o kvety a triedenia odpadu.

## 8.3 Správanie sa žiakov v školskej jedálni

* Žiak, ktorého rodičia majú záujem, aby sa stravoval v školskej jedálni, je povinný včas (do začiatku kalendárneho mesiaca) zaplatiť si stravné lístky, ktoré si vo vlastnom záujme podpíše, aby v prípade straty nemohli byť zneužité. Stratu stravných lístkov je žiak povinný hlásiť vedúcej školskej jedálne.

Ak si žiak nevyzdvihne stravné lístky do 30-ho (resp. v predposledný deň) bežného mesiaca nedostane 1-ho (resp. 1 pracovný deň v mesiaci) obed.

* Žiaci si môžu vybavovať administratívne záležitosti (vyberať šeky, resp. odnášať ich a vymieňať za stravné lístky,...) po ukončení vyučovania, v čase výdaja obeda, prípadne v dobe, ktorú určí riaditeľ školy po dohode s vedúcou školskej jedálne.
* Žiak obeduje po ukončení vyučovania. Prichádzať na obed v priebehu vyučovania alebo počas prestávok nie je dovolené!
* **Nechávať školské aktovky, obuv, kabáty, vetrovky pohodené v  školskej jedálni nie je dovolené. Osobné veci si žiaci odkladajú pred jedálňou na lavičky a vešiaky.**
* Žiak je povinní dodržiavať pokyny pri odhlasovaní z obeda. Odhlasujú sa telefonicky na čísle 02/45 248 675, prípadne priamo v školskej jedálni.
* V školskej jedálni sú žiaci povinní dodržiavať všetky zásady kultúrneho stravovania:
* v zásade jedia príborom,
* konzumujú celý obed,
* počas stravy nevyrušujú hlasitým hovorom ostatných stravníkov,
* odnášajú zo stola všetky riady,
* zasunú za sebou stoličku.
* Žiak nesmie zo školskej jedálne vynášať nedojedené zvyšky potravín a porciovaného ovocia. Domov si môže vziať celé ovocie.
* K zamestnancom školskej kuchyne sa správajú zdvorilo, rešpektujú pokyny zamestnankýň školskej kuchyne a službukonajúcich učiteľov.
* Žiak je povinný ochraňovať zariadenie školskej jedálne a materiálne zariadenie školskej kuchyne. **Úmyselne poškodený, prípadne zničený obedový riad a príbor je povinný uhradiť v plnej hodnote!**

## 8.4 Školský klub detí

* Žiak je do ŠKD prijatý na základe žiadosti zákonného zástupcu a po uhradení stanoveného poplatku.
* Klub detí začína svoju činnosť o 6,15 hod. a končí o 16,15 hod. Žiaci prichádzajú do klubu detí cez hlavný vchod.
* Po ukončení vyučovania si prevezme od triednej učiteľky žiakov vychovávateľka klubu detí.
* Miestnosť klubu môže žiak opustiť len so súhlasom vychovávateľky klubu.
* Pre žiakov klubu detí a rodičov platia v plnom rozsahu pravidlá správania sa počas vyučovania a prestávok, ktoré sú uvedené v tomto školskom poriadku.
* Na činnosť detí v ŠKD sa vzťahuje školský poriadok Školského klubu detí.

## 8.5 Úradné hodiny riaditeľstva školy pre rodičov

|  |  |  |
| --- | --- | --- |
| Deň | Dopoludnia | Popoludní |
| Pondelok | 7,00 – 8,00 | 13,00 – 15,00 |
| Utorok | 7,00 – 8,00 |  |
| Streda | 7,00 – 8,00 | 13,00 – 15,00 |
| Štvrtok | 7,00 – 8,00 | 13,00 – 15,30 |
| Piatok | 7,00 – 8,00 |  |

Služba členov vedenia školy je zabezpečená počas vyučovacích dní do 15,00 hod.

Počas školských prázdnin – podľa zverejneného rozpisu.

# Článok 9 - Záverečné ustanovenie

1. Zmeny a doplnky školského poriadku vydáva riaditeľka školy po prerokovaní s orgánmi školskej samosprávy a v pedagogickej rade.
2. S obsahom boli oboznámení:
3. preukázateľným spôsobom proti podpisu zamestnanci a žiaci (podpis žiakov 2. – 9. ročníka) v deň otvorenia školského roka,
4. preukázateľným spôsobom proti podpisu zákonní zástupcovia žiakov z prvého triedneho rodičovského združenia; neprítomní rodičia budú dodatočne predvolaní a oboznámení so školským poriadkom triednymi učiteľmi.
5. Školský poriadok je zverejnený v zborovni, v miestnosti zástupcu riaditeľky školy, v riaditeľni, v každej triede na 1. a 2. stupni, v školskej jedálni a na webovom sídle školy. Na tabuli oznamov pred vchodom do budovy školy sa zverejní obsah školského poriadku s odkazom, kde je možné prečítať si jeho plné znenie.
6. **Školský poriadok nadobúda účinnosť dňom 01.09.2024** prerokovaním na pedagogickej rade dňa 31.08.2024 a Rade školy 23.10.2024.
7. Vydaním školského poriadku sa ruší predchádzajúci školský poriadok vrátane všetkých jeho dodatkov.

V Bratislave dňa 30.08.2024

......................................................................

 *Mgr. Ľubica Laczková*

*riaditeľka školy*

  **Príloha**

**Tabuľka č. 1 Výchovné opatrenia**

|  |  |  |  |
| --- | --- | --- | --- |
| **Opatrenie** | **Zápis v zošite** **zo správania** | **Neskoré príchody/zabudnutie žiackej knižky** | **Neospravedlnené hodiny** |
| **Napomenutie TU** | **2 poznámky** | **3-krát** |  |
| **Pokarhanie TU** | **4 poznámky** | **6-krát** | **1 – 3** |
| **Pokarhanie RŠ** | **6 poznámok** | **10-krát** | **4 – 6** |
| **Znížená známka zo správania 2. stupeň** | **7 – 10 zápisov** | **11 – 15-krát** | **7 – 15** |
| **Znížená známka zo správania 3. stupeň** | **11 – 15 zápisov** | **16 – 20-krát** | **16 – 30** |
| **Znížená známka zo správania 4. stupeň** | **viac ako 15** | **viac ako 20 krát** | **viac ako 30** |